Crataraea suturalis

Crataraea suturalis er en bille som hører til den store underfamilien småkortvinger (Aleocharinae) i familien kortvinger (Staphylinidae). Den er eneste norske representant for slekten Crataraea. Den finnes mest i tilknytning til husdyr

 Utseende 
En liten (2,3-3 millimeter), brun kortvinge, kroppsformen forholdsvis bred og kompakt. Hodet er rundet med ganske små fasettøyne, pronotum mye bredere enn langt med rundede sider. Dekkvingene har et bredt søkk i den bakre delen. Bakkroppen er parallellsidig til rett foran spissen, med markerte sidekanter.

 Levevis 
Denne arten påtreffes hyppigst i fjøs, staller og andre husdyrrom, der den lever mellom råtnende halm og gjødsel. Den kan også forekomme i fuglereir.

 Systematisk plassering 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien småkortvinger (Aleocharinae) Fleming, 1821
 Stammen Oxypodini Thomson, 1859
 Slekten Crataraea Thomson, 1858
 Crataraea suturalis (Mannerheim, 1830)

 Referanser 

 Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

 Eksterne lenker 


Kategori:Småkortvinger
Kategori:Biller formelt beskrevet i 1830